b'\n_START_ARTICLE_\nTata Tiago\n_START_SECTION_\nIstoric\n_START_PARAGRAPH_\nTata Tiago s-a n\xc4\x83scut ca succesor al modelului anterior\xc2\xa0Tata Bolt, care a fost doar o restilizare a modelului Tata Indica Vista. La fel ca Indica Vista, Tata Bolt nu a ob\xc8\x9binut succesul dorit, a\xc8\x99a c\xc4\x83 Tata a \xc3\xaenceput s\xc4\x83 proiecteze un vehicul complet nou (proiectul\xc2\xa0Kite). Acesta urma s\xc4\x83 fie o masina de oras cu 5 u\xc8\x99i care s\xc4\x83 poat\xc4\x83 impulsiona v\xc3\xa2nz\xc4\x83rile brandului \xc3\xaen India._NEWLINE_Platforma de baz\xc4\x83 a fost \xc8\x99asiul Tata X1, acela\xc8\x99i ca la\xc2\xa0 modelele Indica \xc8\x99i Bolt, dar acesta a fost puternic modificat \xc8\x99i scurtat, deoarece cu noua ma\xc8\x99in\xc4\x83 Tata Motors a dorit s\xc4\x83 reduc\xc4\x83 pre\xc8\x9bul de list\xc4\x83 precum \xc8\x99i costurile de produc\xc8\x9bie. De asemenea, toate motoarele au fost noi, vechile\xc2\xa0Fiat 1.2 FIRE \xc8\x99i 1.3 Multijet\xc2\xa0folosite de modelele anterioare au fost abandonate. Cu Tiago, Tata a lansat motoarele \xc3\xaen trei cilindri\xc2\xa0Revotron \xc8\x99i Revotorq, concepute \xc3\xaempreun\xc4\x83 cu austriecii de la AVL, o familie de motoare modulare concepute pentru a dota \xc3\xaentreaga gam\xc4\x83 a produc\xc4\x83torului indian._NEWLINE_Tata Tiago avea 3,75 metri lungime, fiind mai scurt dec\xc3\xa2t vechiul Tata Bolt, iar caroseria are 5 u\xc8\x99i. Din Tiago a fost, de asemenea, dezvoltat\xc4\x83 o varianta berlin\xc4\x83 numit\xc4\x83\xc2\xa0Tata Tigor._NEWLINE_Motoarele sunt: Revotron\xc2\xa0(trei cilindri, 1,2 litri 12V benzin\xc4\x83), care ofer\xc4\x83 85 de cai putere \xc8\x99i 114 Nm de cuplu maxim combinat cu o transmisie manual\xc4\x83 cu 5 trepte sau automat\xc4\x83 cu 6 trepte, dieselul\xc2\xa0Revotorq\xc2\xa0(trei cilindri common rail,\xc2\xa01,1 litri 12V) ce ofer\xc4\x83 70 de cai putere \xc8\x99i 140 Nm de cuplu maxim, combinat cu o transmisie manual\xc4\x83 cu 5 trepte. Tiago este produs numai cu volan pe dreapta la fabrica Tata Motors din Sanand \xc8\x99i nu este de a\xc8\x99teptat s\xc4\x83 fie importate \xc3\xaen Europa._NEWLINE_\xc3\x8en septembrie 2018 Tata Motors a lansat Tiago NRG pe pia\xc8\x9ba indian\xc4\x83. Este vorba de un crossover cu garda la sol m\xc4\x83rit\xc4\x83 cu 10 mm, protec\xc8\x9bii de plastic pentru bare \xc8\x99i praguri, jante de aliaj \xc3\xaen dou\xc4\x83 culori \xc8\x99i un scut scut sub bara din spate. Tiago NRG este v\xc3\xa2ndut at\xc3\xa2t cu motorul de 1,2 benzin\xc4\x83 c\xc3\xa2t \xc8\x99i cu dieselul de 1,1 litri._NEWLINE_\xc3\x8en octombrie 2018 Tata a lansat Tiago JTP, o versiune sport motoriat\xc4\x83 de motorul Revotron Turbo cu o putere maxim\xc4\x83 de 110 cai.'